45 ຄົນ ເສຍຊີວິດ ໃນການໂຈມຕີ ຢູ່ອັຟການີສຖານ
ການ​ໂຈມ​ຕີ​​ໃນ​ວັນ​ອັງຄານ​ວານ​ນີ້ ນັບ​ວ່າ​ຮ້າຍ​ແຮງ​ທີ່​ສຸດບັ້ນ​ນຶ່ງ​ ​ໃນ​ແຂວງ Nimroz ​ໃນ​ປີ​ນີ້.
ການໂຈມຕີສະຫຼະຊີບ ແລະເຫດລະເບີດທີ່ບັງຄັບຈາກໄລຍະໄກ ໄດ້ສັງ ຫານຢ່າງໜ້ອຍ 45 ຄົນໃນອັຟການີສຖານ ເຈົ້າໜ້າທີ່ອັຟການີສຖານກ່າວວ່າ 36 ຄົນເສຍຊີວິດ ໃນການໂຈມຕີດ້ວຍ ລະເບີດສະຫຼະຊີບ ທີ່ມີການປະສານງານກັນ ເມື່ອວັນອັງຄານວານນີ້ ທີ່ເມືອງ Zaranj ຊຶ່ງຕາມປົກກະຕິແລ້ວເປັນເມືອງທີ່ສະຫງົບສຸກ ພ້ອມທັງເປັນເມືອງຫຼວງຂອງແຂວງ Nimroz ທາງພາກຕາເວັນຕົກສຽງໃຕ້ຂອງອັຟການີສຖານ ນອກນັ້ນຍັງມີຜູ້ບາດເຈັບອີກຫຼາຍກວ່າ 70 ຄົນໃນເຫດຮ້າຍຄັ້ງນີ້ ເຈົ້າ ໜ້າທີ່ກ່າວວ່າ ຈໍານວນຜູ້ບາດເຈັບລົ້ມຕາຍສ່ວນໃຫຍ່ ແມ່ນພົນລະເຮືອນ ເຈົ້າໜ້າທີ່ຮັກສາຄວາມປອດໄພກໍຢູ່ໃນຈໍານວນຜູ້ເສຍຊີວິດເຊັ່ນ ກັນ ຕໍາຫຼວດກ່າວວ່າ ມືລະເບີດສະຫຼະຊີບຢ່າງໜ້ອຍສາມຄົນ ໄດ້ທໍາການໂຈມ ຕີຫຼາຍບັ້ນໃນເຂດຕ່າງໆຂອງເມືອງ Zaranj ໂຮມທັງຕະຫຼາດທີ່ມີຄົນຫຼາຍແຫ່ງນຶ່ງ ກໍາລັງຮັກສາຄວາມປອດໄພໄດ້ຄຸມໂຕພວກໂຈມຕີອື່ນໆອີກສາມຄົນ ແລະກໍໄດ້ຍິງສັງຫານຜູ້ໂຈມຕີອີກຫ້າຄົນກ່ອນພວກເຂົາເຈົ້າຈະບີບ ຂະ ນວນລະເບີດໃຫ້ແຕກຂຶ້ນ ໃນການໂຈມຕີອີກບັ້ນນຶ່ງຕ່າງຫາກນັ້ນ ຕໍາຫຼວດກ່າວວ່າ ລະເບີດລູກນຶ່ງທີ່ ມັດຕິດກັບລົດຈັກ ໄດ້ແຕກຂຶ້ນໃນແຂວງ Kunduz ທາງພາກເໜືອຂອງອັຟການີສຖານ ທີ່ໄດ້ສັງຫານຢ່າງໜ້ອຍເກົ້າຄົນ ແລະບາດເຈັບອີກຫຼາຍ ກວ່າ 25 ຄົນ ໃນເຫດລະເບີດຢູ່ໃກ້ຍ່ານການຄ້າທີ່ແອອັດດ້ວຍຝຸງຊົນນັ້ນ ການໂຈມຕີໃນວັນອັງຄານວານນີ້ ນັບວ່າຮ້າຍແຮງທີ່ສຸດບັ້ນນຶ່ງ ໃນແຂວງ Nimroz ໃນປີນີ້ ແຂວງ Nimroz ຕັ້ງຢູ່ຕິດຊາຍແດນອິຣ່ານແລະປາກີສຖານ ແລະໂດຍ ປົກກະແລ້ວຈະເປັນເມືອງທີ່ສະຫງົບສຸກ ເຖິງແມ່ນວ່າມີເຫດການຮຸນແຮງເພີ່ມຂຶ້ນເມື່ອບໍ່ດົນມານີ້ກໍຕາມ ເມື່ອວັນເສົາຜ່ານມາ ຕໍາຫຼວດອັຟການີສ ຖານຄົນນຶ່ງໄດ້ສັງຫານເພື່ອນຮ່ວມງານ 11 ຄົນ ໃນເຂດເມືອງ Dilaram ຂອງແຂວງ Nimroz